NORAKSTS

|  |  |
| --- | --- |
| 18.06.2020. | Nr.11/12 |

**NEKUSTAMO ĪPAŠUMU AR kadastra Nr. 0900 015 0361 un Nr. 0900 015 0348 RUBEŅU CEĻĀ, JELGAVĀ PIRKŠANA**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Jelgavas pilsētas pašvaldība uzsākusi Eiropas Reģionālās attīstības fonda līdzfinansētā projekta “Tehniskās infrastruktūras sakārtošana uzņēmējdarbības attīstībai degradētajā teritorijā, 2.kārta” realizāciju, turpmāk - Projekts. Projekta īstenošanai nepieciešami divi nekustamie īpašumi Rubeņu ceļā, Jelgavā: nekustamais īpašums ar kadastra Nr. 0900 015 0361, kas sastāv no zemes vienības 3941 m2 platībā ar kadastra apzīmējumu 0900 015 0332, un nekustamais īpašums ar kadastra Nr. 0900 015 0348, kas sastāv no zemes vienības 3748m2 platībā ar kadastra apzīmējumu 0900 015 0320. Abi minētie īpašumi ir ielas infrastruktūras daļa.

Jelgavas pilsētas pašvaldības administrācijā saņemts SIA „Lielupes Industriālais Parks” (reģ.Nr. 40203025579, juridiskā adrese: Neretas iela 1, Jelgava, LV-3002) valdes locekļa Edgara Ungura apliecinājums, ka sabiedrības īpašumā esošie nekustamie īpašumi Rubeņu ceļā, Jelgavā tiks atsavināti Jelgavas pilsētas pašvaldībai par kopējo kadastrālo vērtību 1818 *euro*.

Nekustamais īpašums ar kadastra Nr. 0900 015 0361 Rubeņu ceļā, Jelgavā, kas sastāv no zemes vienības 3941 m2 platībā ar kadastra apzīmējumu 0900 015 0332, reģistrēts Zemgales rajona tiesas Jelgavas pilsētas zemesgrāmatas nodalījumā Nr.100000580383 uz SIA „Lielupes Industriālais Parks” vārda. Valsts zemes dienesta Nekustamā īpašuma valsts kadastra informācijas sistēmā nekustamā īpašuma kadastrālā vērtība uz 2020.gada 1.janvāri noteikta  
932 *euro*.

Nekustamais īpašums ar kadastra Nr. 0900 015 0348 Rubeņu ceļā, Jelgavā, kas sastāv no zemes vienības 3748 m2 platībā ar kadastra apzīmējumu 0900 015 0320, reģistrēts Zemgales rajona tiesas Jelgavas pilsētas zemesgrāmatas nodalījumā Nr.100000577919 uz SIA „Lielupes Industriālais Parks” vārda. Valsts zemes dienesta Nekustamā īpašuma valsts kadastra informācijas sistēmā nekustamā īpašuma kadastrālā vērtība uz 2020.gada 1.janvāri noteikta  
886 *euro*.

Iepriekš minētie nekustamie īpašumi Jelgavas pilsētas pašvaldībai nepieciešami, lai pildītu likuma „Par pašvaldībām” 15.panta pirmās daļas 10.punktā noteikto pašvaldības autonomo funkciju– sekmēt saimniecisko darbību attiecīgajā administratīvajā teritorijā, un sekmīgi realizētu Projektu.

Likuma „Par pašvaldībām” 14.panta pirmās daļas 2.punkts nosaka, ka pildot savas funkcijas, pašvaldībai ir tiesības iegūt un atsavināt kustamo un nekustamo mantu, turklāt minētā likuma 21.panta pirmās daļas 17.punkts nosaka, ka tikai dome var lemt par nekustamās mantas iegūšanu pašvaldības īpašumā.

Saskaņā ar likuma „Par pašvaldībām” 14.panta pirmās daļas 2.punktu, 15.panta pirmās daļas 10.punktu, 21.panta pirmās daļas 17.punktu un SIA „Lielupes Industriālais Parks” valdes locekļa Edgara Ungura iesniegumu,

**JELGAVAS PILSĒTAS DOME NOLEMJ:**

1. Pirkt nekustamo īpašumu ar kadastra Nr. 0900 015 0361 Rubeņu ceļā, Jelgavā, kas sastāv no zemes vienības ar kadastra apzīmējumu 0900 015 0332, par cenu 932 *euro*.
2. Pirkt nekustamo īpašumu ar kadastra Nr. 0900 015 0348 Rubeņu ceļā, Jelgavā, kas sastāv no zemes vienības ar kadastra apzīmējumu 0900 015 0320, par cenu 886 *euro*.
3. Pilnvarot Jelgavas pilsētas pašvaldības administrācijas Pašvaldības īpašumu pārvaldes vadītāju noslēgt līgumus par 1. un 2.punktā norādīto nekustamo īpašumu pirkšanu un veikt darbības, kas saistītas ar nekustamo īpašumu ierakstīšanu zemesgrāmatā uz Jelgavas pilsētas pašvaldības vārda.
4. Jelgavas pilsētas pašvaldības iestādei „Pašvaldības iestāžu centralizētā grāmatvedība”, saskaņā ar pirkuma līgumu nosacījumiem, pārskaitīt SIA „Lielupes Industriālais Parks”  
   1818 *euro* no pamatbudžeta izdevumu programmas “ERAF projekts “Tehniskās infrastruktūras sakārtošana uzņēmējdarbības attīstībai degradētajā teritorijā, 2.kārta”” (klasifikācijas kods 04.510.529) esošajiem līdzekļiem.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 18.jūnijā